
10 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2817 


ΑΠΟΦΑΣΕΙΣ 

Αριθμ. 34504/1285 

Έγκριση του τύπου που αφορά στον τίτλο ορι¬ 
στικής παραχώρησης κυριότητας (οριστικού πα¬ 
ραχωρητήριου) κατοικιών καταργηθέντος Ορ¬ 
γανισμού Εργατικής Κατοικίας που παραχωρεί 
ο Οργανισμός Απασχόλησης Εργατικού Δυνα¬ 
μικού. 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξειςτων αρθρ. 34,παρ.13 και 35, παρ. 1 του 
ν. 4144/2013 (Α 88), δυνάμει του οποίου ο ΟΑΕΔ κατέστη 
καθολικός διάδοχος, υπεισερχόμενος σε όλα τα δικαι¬ 
ώματα και τις υποχρεώσεις του καταργηθέντος Ο.Ε.Κ. 

2. Τις διατάξεις του ν.δ. 2961/1954 (Α 197) «Περί Συ- 
στάσεως Οργανισμού Απασχόλησης και Ασφαλίσεως 
Ανεργίας». 

3. Τις διατάξειςτου άρθρου 9, παρ. 2 του α.ν. 163/1967 
(Α' 177) «Περί συστάσεως παρά του Ο.Ε.Κ. Κεφαλαίου 
στεγαστικής προστασίας εργαζομένων εν Δ. Γερμανία 
και τροποποιήσεως διατάξεων τινών της νομοθεσίας 
περί του Ο.Ε.Κ.». 

4. Τις διατάξεις του ν.δ. 212/1969 (Α 112) «Περί Οργα- 
νώσεως και Διοικήσεωςτου Οργανισμού Απασχόλησης 
Εργατικού Δυναμικού». 

5. Τις διατάξειςτου άρθρου 33, παρ. 1 του ν. 2224/1994 
(Α' 112) «Ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευ¬ 
όμενων από αυτό νομικών προσώπων και άλλες δια¬ 
τάξεις». 

6. Τις διατάξειςτου ν. 2956/2001 (Α 258) «Περί Αναδι¬ 
άρθρωσης του ΟΑΕΔ». 

7. Τις διατάξειςτου ν. 4046/2012 (Α 28) και συγκεκριμέ¬ 
να το κεφ. 4 παρ. 41 «Περί καταργήσεως του Οργανισμού 
Εργατικής Κατοικίας». 


8. Τις διατάξεις άρθρου 27 του ν. 4320/2015 (Α 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

9. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το πρώτο άρθρο του π.δ. 63/2005 (Α'98). 

10. Τις διατάξεις του π.δ. 113/2014 (Α' 180) «Οργανι¬ 
σμός Υπουργείου Εργασίας, Κοινωνικής Ασφάλισης και 
Πρόνοιας», όπως ισχύουν. 

11. Τις διατάξειςτου π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

12. Τις διατάξεις της αριθμ. οικ. 124/Δ9.21/2.1.2017 
(Β' 130) κοινής υπουργικής απόφασης σχετικά με την 
«Μεταφορά, κατανομή αρμοδιοτήτων, αναδιάρθρωση, 
λειτουργία και μετονομασία οργανικών μονάδων της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

13. Την αριθμ. 50442/03.8.1998 (Β'867) απόφαση 
Υπουργού Εργασίας και Κοινωνικών Ασφαλίσεων «Κα¬ 
θορισμός όρων για την έκδοση παραχωρητηρίων», 
όπως αντικαταστάθηκε εν μέρει με την υπ' αριθμ. 
3153/195/14.02.2017 (Β'474) απόφαση της Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης σχετικά με τον «Καθορισμό όρων, προ¬ 
ϋποθέσεων, διαδικασίας και μεθόδου υπολογισμού 
της χρεούμενης αξίας των παραχωρούμενων και των 
προς παραχώρηση κατοικιών σε οικισμούς του τ. Ο.Ε.Κ. 
(νυν Ο.Α.Ε.Δ.) σε όλη την Επικράτεια, για τις οποίες 
δεν έχει εκδοθεί τίτλος οριστικής παραχώρησης» και 
την αριθμ. 536/13/28-2-2017 απόφαση Δ.Σ. ΟΑΕΔ, και 
ισχύει. 

14. Την υπ' αριθμ. 59734/2362/13-1 -2016 (Β 37) από¬ 
φαση Υπουργού Εργασίας και Κοινωνικών Ασφαλίσεων 
και την αριθμ. 291 /06/2-2-2016 απόφαση Δ.Σ. ΟΑΕΔ. 

15. Την υπ' αριθμ. 13097/661/25-4-2017 (ΒΊ403) 
απόφαση Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης περί «Ρύθμισης ληξιπρό- 












29424 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2817/10.08.2017 


θεσμών και μη ληξιπρόθεσμων οφειλών δικαιούχων 
εργατικής κατοικίας στους οικισμούς του τ. ΟΕΚ και 
επιμήκυνση της διάρκειας αποπληρωμής των ως άνω 
οφειλών». 

16. Την αριθμ. 2206/46/24.09.2013 απόφαση Δ.Σ. 
ΟΑΕΔ, περί εγκρίσεως της αριθμ. 3347 Γνωμοδότησης 
της Νομικής Υπηρεσίας του ΟΑΕΔ. 

17. Τις αριθμ. 1968/46/4.7.2017 (θέμα 74ο) και 2154/ 
51/25-7-2017 (θέμα 59ο) αποφάσεις Δ.Σ. ΟΑΕΔ, οι οποί¬ 
ες μας διαβιβάσθηκαν με τα αριθμ. 621/6.7.2017 και 
676/26.7.2017 ,αντίστοιχα έγγραφα της Δ/νσης Γραμ¬ 
ματείας Διοικητή του Οργανισμού. 


18. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τις αριθμ. 1968/46/4.7.2017 (θέμα 74ο) και 
2154/51 /25-7-2017 (θέμα 59ο) αποφάσεις του Διοικητι¬ 
κού Συμβουλίου του Οργανισμού Απασχόλησης Εργα¬ 
τικού Δυναμικού (Ο.Α.Ε.Δ.), με τις οποίες καθορίζεται ο 
νέος τύπος παραχωρητηρίου (ο οποίος επισυνάπτεται 
στην παρούσα και αποτελεί αναπόσπαστο κομμάτι αυ¬ 
τής), για την οριστική μεταβίβαση στους δικαιούχους, 
των κατοικιών που βρίσκονται σε οικισμούς του καταρ- 
γηθέντος Ο.Ε.Κ., ανά επικράτεια. 

ΕΛΛΗΝΙΚΗ ΔΗΜΟΚΡΑΤΙΑ 


ΝΟΜΟΣ 


ΥΠΟΥΡΓΕΙΟ ΕΡΓΑΣΙΑΣ 


ΝΟΜΟΣ 


ΚΟΙΝΩΝΙΚΗΣ ΑΣΦΑΛΙΣΗΣ 


ΠΟΛΗ 


ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΔΗΜΟΣ 


ΟΡΓΑΝΙΣΜΟΣ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 
Αρχθμ. Παραχωρητηρίου: 


ΟΙΚΙΣΜΟΣ : 


Π.Δ. & ΦΕΚ ΕΓΚΡΙΣΕΩΣ 


ΟΙΚΙΣΜΟΥ: 


ΠΑΡΑΧΩΡΗΤΗΡΙΟ 


(Οριστικός τίτλος μεταβίβασης κυριότητας ακινήτου) 


Έχοντας υπόψη: ι) Τις διατάξεις της παρ. ι του άρθρου 35 του Ν. 4144/18-04-2013 (ΦΕΚ 
88Α) «Αντιμετώπιση της παραβατικότητας στην κοινωνική ασφάλιση και την αγορά 
εργασίας και λοιπές διατάξεις αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας», 2) Την νομοθεσία του τ. ΟΕΚ σχετικά με την έκδοση οριστικού 
τίτλου μεταβίβασης κυριότητας ακινήτου (οριστικό παραχωρητήριο), 3) Την αριθμ. 
2206/46/24.09.2013 απόφαση του Δ.Σ. ΟΑΕΔ σχετικά με την ισχύ των νομοθεσιών των 
καταργηθέντων φορέων Ο.Ε.Ε. & Ο.Ε.Κ., 4) Το από συμφωνητικό 

παραχωρήσεως χρήσεως κατοικίας, 5) Τις διατάξεις της ΥΑ αριθμ. 59734/ 2 362/ΐ3-ι-20ΐ6 
(ΦΕΚ 37/8/2010) και την αριθμ. 291/06/2-2-2016 απόφαση ΔΣ ΟΑΕΔ, 6) Τις διατάξεις της 
ΥΑ αριθμ. 3153/195/14-2-2017 (ΦΕΚ 474/β/ΐ7'2-2θΐ7) και την υπ’ αριθμ. 536/13/28-2- 
2017 απόφαση ΔΣ ΟΑΕΔ, 7) Τις διατάξεις της ΥΑ αριθμ. 13097/661/17 (ΦΕΚ ΐ43/β/25-4~ 
2017), 8) Την αριθμ. απόφαση του Δ.Σ. του ΟΑΕΔ με την οποία εγκρίνεται 

η Πράξη Συστάσεως Αυτοτελών Οριζόντιων Ιδιοκτησιών και Κανονισμού σχέσεων των 
συνιδιοκτητών του οικισμού '' ' ',9) Τις διατάξεις για το Εθνικό Κτηματολόγιο, όπως 

κάθε φορά ισχύουν, ίο) Την από.Εγκριτική Απόφαση της Υπηρεσίας. 

ΑΠΟΦΑΣΙΖΟΥΜΕ 

Παραχωρούμε και μεταβιβάζουμε κατά πλήρες δικαίωμα κυριότητας, νομής και 
κατοχής την παρακάτω λεπτομερώς περιγραφόμενη κατοικία - διαμέρισμα, που 
βρίσκεται στην περιφέρεια του Δήμου του Νομού στον δικαιούχο αυτής 1 : 

Επώνυμο Όνομα Όνομα Πατρός Όνομα Μητρός 

ΑΦΜ 

Ονοματεπώνυμο συζύγου : (για έγγαμες γυναίκες) 

ΓΕΝΙΚΑ ΣΤΟΙΧΕΙΑ 

Πρακτικό Επιτροπής κληρώσεως οικισμού: 

Συμφωνητικό παραχωρήσεως Χρήσεως : 

Αριθμ. Πράξεως καταθέσεως φακέλου οικισμού : 

Συμβολαιογράφος : 

Αριθμ. αποφάσεων Δ.Σ.: ι).(ΦΕΚ.) 2).(ΦΕΚ.) 

με τις οποίες έχει εγκριθεί η σύσταση αυτοτελών ιδιοκτησιών και ο κανονισμός 
συνιδιοκτησίας του οικισμού, που έχουν καταχωρηθεί στο αρμόδιο Υποθηκοφυλακείο 
ή Κτηματολογικό Γραφείο με αρ. αντίστοιχα. 

ΣΤΟΙΧΕΙΑ ΟΡΙΖΟΝΤΙΑΣ ΙΔΙΟΚΤΗΣΙΑΣ 
Αριθμ. κατοικίας: Αριθμ. Στοίχου : Οροφος : 

Τύπος κατοικίας : Εμβαδόν κατοικίας τ.μ. : 

Η παραχωρούμενη κατοικία αποτελεί αυτοτελή και ανεξάρτητη οριζόντια ιδιοκτησία 
και περιλαμβάνει.( ) κύρια δωμάτια, κουζίνα, λουτρό....κλπ. 

Ποσοστό συνιδιοκτησίας εξ αδιαιρέτου επί του οικοπέδου ή οικοδομικού 

τετραγώνου .%ο, που αντιστοιχεί σε μέτρα τετραγωνικά τ.μ. και συνορεύει: 

Βόρεια: Νότια: Ανατολικά:. Δυτικά: 

{ΚΑΕΚ κατοικίας: . όπως προκύπτει από το επισυναπτόμενο πιστοποιητικό 

κτηματογραφούμενου ακινήτου με αριθμ. πρωτ.} (όπον απαιτείται) 


1 Σε περίπτωση κληρονομικής διαδοχής αναγράφονται τα στοιχεία των κληρονόμων και τα ποσοστά 
συνιδιοκτησίας τους. 

Με την κατοικία παραχωρούνται: 

1 ) Η αριθμ. αποθήκη {ΚΑΕΚ αποθήκης: . όπως προκύπτει από το επισυναπτόμενο 

πιστοποιητικό κτηματογραφούμενου ακινήτου με αριθμ. πρωτ. } (όπον απαιτείται), η 

οποία έχει εμβαδόν τμ , ποσοστό συνιδιοκτησίας εξ αδιαρέτου επί του ΟΤ . %ο 

που αντιστοιχούν σε μέτρα τετραγωνικά ....τμ και συνορεύει: 

Βόρεια: Νότια: Ανατολικά:. Δυτικά: 

2) Η αριθμ. θέση στάθμευσης {ΚΑΕΚ θέσης στάθμευσης: .όπως προκύπτει 

από το επισυναπτόμενο πιστοποιητικό κτηματογραφούμενου ακινήτου με αριθμ. πρωτ.} 

(όπον απαιτείται), με εμβαδόν τμ. 

ΟΙΚΟΝΟΜΙΚΑ ΣΤΟΙΧΕΙΑ 
Τιμή Παραχώρησης κατοικίας ΕΥΡΩ : 

Τελικό Τίμημα Παραχώρησης ΕΥΡΩ 
Ποσό που έχει καταβληθεί ΕΥΡΩ: 

ΟΦΕΙΛΗ ΕΥΡΩ: 

Δόσεις: .μηνιαίες άτοκες. 

Ποσό δόσεως ΕΥΡΩ: .χ.€ και ι χ. €. 

Η πρώτη δόση θα καταβληθεί στις . στην . Τράπεζα (αρ. 

λογαριασμού : .) ή .Τράπεζα (αριθμ: λογαριασμού: 

. ) 

Σε περίπτωση καθυστέρησης των δόσεων οφείλονται τόκοι υπερημερίας. 

ΣΤΟΙΧΕΙΑ ΟΙΚΟΠΕΔΟΥ Η’ ΟΙΚΟΔΟΜΙΚΟΥ ΤΕΤΡΑΓΩΝΟΥ 
Οικισμός: Αριθμ. Οικοδομικού τετραγώνου : 

Εμβαδόν οικοδομικού τετραγώνου τ.μ. : 

Συνορεύει: Βόρεια : Νοτιά : Ανατολικά: Δυτικά: 

ΑΡΧΙΚΟ ΟΙΚΟΠΕΔΟ 

Το όλο οικόπεδο, επιφάνειας ...τμ, στο οποίο ανεγέρθηκε ο οικισμός στον οποίο 
περιλαμβάνεται το Ο.Τ. μέσα στο οποίο βρίσκεται η παραχωρούμενη κατοικία, 

περιήλθε στον τ.ΟΕΚ, με το αριθμ.συμβόλαιο του Συμβολαιογράφου....,που έχει 

μεταγράφει νόμιμα στα βιβλία μεταγραφών του Υποθηκοφυλακείου ή 


Κτη ματολογικού 

Γραφείου. 

στον τόμο. 

και αριθμό. 

αντίστοιχα 

(ΚΑΕΚ. 

.)· 

ΟΡΟΙ ΠΑΡΑΧΩΡΗΣΗΣ 

ι. Η παραχώρηση τελεί υπό τους όρους την παρ. ι του άρθρου 35 του Ν. 4144/18-04-2013 
(ΦΕΚ 88/Α) «Αντιμετώπιση της παραβατικότητας στην κοινωνική ασφάλιση και την αγορά 
εργασίας και λοιπές διατάξεις αρμοδιότητας του Υπουργείου Εργασίας, Κοινωνικής 
Ασφάλισης και Πρόνοιας, της νομοθεσίας του τ. ΟΕΚ σχετικά με την έκδοση οριστικού 
τίτλου μεταβίβασης κυριότητας ακινήτου (οριστικό παραχωρητήριο) και των ΥΑ 
59734/2362/13-1-2016 (ΦΕΚ 37/Β/2016), 3153 / 195 / 14 - 2-2017 (ΦΕΚ 474/Β/2017) και 
13097/661/13-4-2017 (ΦΕΚ 1403/Β/2017). 

2. Σε περίπτωση θανάτου του δικαιούχου προ της εκδόσεως του παραχωρητηρίου, τούτο 
εκδίδεται και ισχύει υπέρ των κατά το αστικό δίκαιο κληρονόμων του, κατά το λόγο της 
κληρονομικής τους μερίδας, αποδεικνυόμενης με έκδοση κληρονομητηρίου και 
πιστοποιητικό περί μη ανακλήσεώς του. 

3 - Σε κάθε περίπτωση, πρόσωπα που περιελήφθησαν υπό του δικαιούχου στο απογραφικό 
του δελτίο/αίτηση ως προστατευόμενα μέλη και μετά τον έλεγχο των δικαιολογητικών από 
τις αρμόδιες Υπηρεσίες κρίθηκαν πράγματι ως προστατευόμενα, έχουν δικαίωμα οικήσεως 
στην παραχωρημένη κατοικία με τις ακόλουθες διακρίσεις: 

α) Ο, Η σύζυγος εφ’ όρου ζωής (άρθρ. 1185 Α.Κ.). 

β) Τα άγαμα παιδιά, τα γεννημένα με γάμο ή χωρίς γάμο των γονιών ή νομιμοποιηθέντα 
ή αναγνωρισθέντα ή παιδιά του άλλου συζύγου καθώς και άγαμοι ορφανοί και από τους δυο 
γονείς εγγονοί ή αδελφοί μέχρι το 21° έτος και σε περίπτωση που σπουδάζουν σε Ανώτερες 
ή Ανώτατες ή Μεταλυκειακές κρατικές σχολές μέχρι το 25 0 έτος. 

γ) Οι έχοντες αναπηρία 67% και άνω καθώς και οι γονείς των συζύγων εφ’ όρου ζωής, 
εφόσον δηλώθηκαν ως προστατευμένα μέλη, σύμφωνα με τις ισχύουσες κάθε φορά 
διατάξεις του Κανονισμού "περί προϋποθέσεων παροχής κατοικίας και δανείων υπό του 
ΟΕΚ". 

Το ως άνω δικαίωμα έχουν και τυχόν επιγενόμενα τέκνα και σύζυγος. Το δικαίωμα αυτό 
αποσβέννυται σε περίπτωση γάμου των προσώπων αυτών ή σε περίπτωση που αυτοί 
αποκτήσουν ιδιόκτητο στέγη, που καλύπτει τις στεγαστικές τους ανάγκες σύμφωνα με τον 
νόμο. 

Επί της παραχωρούμενης κατοικίας έχουν δικαίωμα οικήσεως από της εκδόσεως του 
παραχωρητηρίου τα δηλωθέντα υπό του δικαιούχου και τα κριθέντα υπό των υπηρεσιών 
του ΟΕΚ ως προστατευόμενα μέλη του/της ως εξής : -. 

φ Για μια δεκαετία από την έκδοση του παραχωρητηρίου απαγορεύεται και είναι 
απολύτως άκυρη έναντι πάντων και κανένα αποτέλεσμα δεν επιφέρει για τον αποκτώντα η 
διάθεση της κατοικίας εν ζωή, από τον δικαιούχο, όπως και κάθε επιβάρυνσή της με 
οποιοδήποτε εμπράγματο βάρος. 

Μετά την παρέλευση της δεκαετίας η μεταβίβαση τελεί υπό τον όρο της ολοσχερούς 
εξόφλησης του τιμήματος και την επιφύλαξη της παραγράφου 3 του παρόντος. 

Κατ’ εξαίρεση επιτρέπεται η μεταβίβαση προ της παρόδου δεκαετίας, προς τους εξ 
αίματος συγγενείς πρώτου βαθμού, υπό την προϋπόθεση της εξοφλήσεως των 
ληξιπρόθεσμων οφειλών, επιφυλασσομένου του δικαιώματος οικήσεως των 
προστατευμένων μελών που δηλώθηκαν στο απογραφικό δελτίο και κρίθηκαν ως 
προστατευόμενα μέλη μετά τον έλεγχο από τις αρμόδιες Υπηρεσίες, όπως το δικαίωμά τους 
αυτό θεμελιώνεται και αναφέρεται παραπάνω και των αναφερομένων στην παράγραφο 5 
του παρόντος. 

5· Εφόσον η έκδοση του παρόντος τίτλου διενεργείται σε εκτέλεση των διατάξεων της ΥΑ 
13097/661/2017 (ΦΕΚ 1403/Β/2017) τελεί υπό τους όρους και τις προϋποθέσεις αυτής, 
ήτοι: 

Δεν επιτρέπεται η πώληση ή η εκμίσθωση κατοικίας εντός ιοετίας από την έκδοση του 
οριστικού παραχωρητηρίου. Ο δικαιούχος που εκμισθώνει ή μεταβιβάζει σε τρίτους την 
κατοικία, εντός του χρονικού περιορισμού, εκπίπτει από το δικαίωμα χρήσης των 
διατάξεων της ΥΑ 13097/661/2017 (ΦΕΚ 1403/Β/2017) και υποχρεούται να καταβάλει στον 
ΟΑΕΔ το ποσό κατά το οποίο ωφελήθηκε. 

Για όλο το χρονικό διάστημα της ιοετίας, από την έκδοση του παρόντος, ο δικαιούχος 
υποχρεούται να ιδιοκατοικεί στην ως άνω παραχωρούμενη κατοικία και να διευκολύνει τις 
αρμόδιες Υπηρεσίες του ΟΑΕΔ, στο σχετικό έλεγχο για την διαπίστωση της ιδιοκατοίκησης. 
Η υποθήκη παραμένει στον ΟΑΕΔ κατά το χρόνο περιορισμού. Σε περίπτωση που 
παράλληλα με την εξόφληση της κατοικίας ο δικαιούχος επιθυμεί και την άρση της 
εγγεγραμμένης υποθήκης, ενόσω βρίσκεται σε χρονικό διάστημα ισχύος των 
απαγορευτικών διατάξεων, υποβάλει αίτηση για εξόφληση της κατοικίας και εφόσον 
καταβάλει το ποσό που ωφελήθηκε με την ένταξή του στην ρύθμιση, αίρεται η 
απαγορευτική διάταξη και ταυτόχρονα η εγγραφή υποθήκης υπέρ ΟΑΕΔ. 

6 . Σε περίπτωση καθυστερήσεως καταβολής οποιοσδήποτε δόσεως του οφειλομένου 
τιμήματος, ο Ο.Α.Ε.Δ. έχει δικαίωμα αναγκαστικής εκτέλεσης για την είσπραξή του κατά τις 
διατάξεις του Κώδικα Πολιτικής Δικονομίας, κατ’ εφαρμογή της παραγράφου 8 άρθρου 9 
του ΑΝ163/67, χωρίς να αποκλείεται και η είσπραξή του κατά τις διατάξεις του ΚΕΔΕ, 

σύμφωνα με την με αριθμό 1016784/1299-25/0016/07.02.1997 Απόφαση του Υπουργού 
Οικονομικών (ΦΕΚ 120/Β), με την οποία ανατέθηκε η είσπραξη εσόδων του Ο.Α.Ε.Δ. στις 
Δημόσιες Οικονομικές Υπηρεσίες. 

7· Επί του παραχωρουμένου ακινήτου ο Ο.Α.Ε.Δ. έχει δικαίωμα εγγραφής πρώτης 
υποθήκης για εξασφάλιση του οφειλόμενου τιμήματος, η οποία εγγράφεται στο ακίνητο, 
σύμφωνα με τις διατάξεις του Α.Ν. 163/67. 

8 . Ο Οργανισμός διατηρεί το δικαίωμα ανακλήσεως του παραχωρητηρίου εάν διαπιστωθεί 
ότι ο δικαιούχος έχει αποκρύψει περιουσιακά στοιχεία, τα οποία έχει ο ίδιος στην 
κυριότητά του ή τα προστατευμένα μέλη της οικογένειάς του και τα οποία καλύπτουν τις 
στεγαστικές τους ανάγκες. 

9 · Η παραχώρηση αυτή, όσον αφορά την επί του οικοπέδου και των κοινοχρήστων 
χώρων μερών, πραγμάτων και εγκαταστάσεων συγκυριότητα διέπεται από τις 
διατάξεις του Ν 3741/1929 (ΦΕΚ 4/Α/29) "περί της κατά όροφον ιδιοκτησίας" όπως 
τροποποιήθηκε με το ΝΔ 1024/1971 (ΦΕΚ 232/Α/71) και των άρθρων 1002 και 1117 
του ΑΚ και του ΑΝι 63 /ΐ 967 > την σύσταση οριζοντίων ιδιοκτησιών του οικισμού 
(ΦΕΚ...) και τον Κανονισμό Λειτουργίας συνιδιοκτητών (ΦΕΚ...). 
ίο. Ο παραπάνω δικαιούχος στον οποίο παραχωρείται η κατοικία - διαμέρισμα, αποδέχεται 

όλους τους όρους, περιορισμούς και τις διατάξεις της υπ'αριθμ. (ΦΕΚ) πράξης 

σύστασης οριζοντίου ιδιοκτησίας και του Κανονισμού του οικισμού (ΦΕΚ.), προσχωρεί 

σ' αυτόν ανεπιφύλακτα, υπόσχεται την ακριβή τήρησή του και αναλαμβάνει να επιβάλει την 
τήρησή του στους ειδικούς διαδόχους του σε περίπτωση μεταβιβάσεως του διαμερίσματος 
του - κατοικίας του, με τους όρους και τις προϋποθέσεις που αναφέρονται παραπάνω. 

Ο υποθηκοφύλακας παρακαλείται (σύμφωνα με τις διατάξεις των παραγρ. 3, 6 και 5 του 
άρθρου 9 του ΑΝ 163/1967 όπως η τελευταία αντικαταστάθηκε με το άρθρο ι παρ. ι του ΝΔ 
946/1971) ν α προβεί στη μεταγραφή του παρόντος στα οικεία βιβλία μεταγραφών ή ο 
Προϊστάμενος του Κτηματολογικού Γραφείου στην καταχώριση του παρόντος στα οικεία 
Κτηματογραφικά Αποσπάσματα ή Κτηματολογικά Φύλλα υπέρ του δικαιούχου στον οποίο 
γίνεται η παραχώρηση και στη συνέχεια να προβεί στην εγγραφή πρώτης υπέρ του 
Ο.Α.Ε.Δ. υποθήκης για (€) στα βιβλία υποθηκών επί της δια του παρόντος 

παραχωρούμενης ιδιοκτησίας (αποστέλλοντας τα σχετικά πιστοποιητικά μεταγραφής και 
εγγραφής υποθήκης προς τον Ο.Α.Ε.Δ..εντός δέκα (ίο) ημερών από την μεταγραφή). 

Το παρόν συνετάγη σε 5 πρωτότυπα. 


Αθήνα ./.../2θ.... 

Η Διοικήτρια του ΟΑΕΔ 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 2017 
Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

